Karikaturaj bildkartoj de desegnisto Jean-Robert

**Karikaturaj Esperanto-kartoj** de desegnisto Jean-Robert estis kreitaj en 1911 laŭ komisio de Alice-Leontine Farges, kiu ilin eldonis kaj vendis en 1912-13, inter aliaj esperantaĵoj de sia Esperanto-Oficejo en Lyon (36, strato Victor-Hugo), Francio. Nuntempe oni tamen scias neniun informon pri la artisto de tiu serio, kiu produktis desegnaĵojn por multaj karto-eldonistoj en la 1910-aj kaj 1920-aj jaroj. Liaj karikaturoj estas inter la plej konataj E-bildkartoj eldonitaj de "A. FARGES".
[eta|[Alice-Leontine Farges|Alice Farges en karikatura bildkarto kun reklamo de Esperanto-Oficejo, en Lyon]]
La desegnisto produktis bildon por E-bildkarto pri la Unua Franca Kongreso de Esperanto en Lyon, 1911. Fruan provon por la karikatura serio oni faris per bildo de D-ro Dor, prezidanto de la Esperanto-grupo de Lyon, sur karto produktita laŭ speco de fotografia reproduktado. Temas pri tre simila sed videble malsama bildo de la definitiva serio, i.a. kun desegnitaj anstataŭ presitaj literoj en la titoloj.

*(Alklaku la bildojn por pli grandaj versioj)*

Dosiero:Robert-Francakgr.jpg|1-a Franca Kongreso (1911)
Dosiero:Robert-Dor-var.jpg|Henri Dor (frua versio, 1910)

La karikatura serio konsistis el 32 karikaturoj de aktivaj esperantistoj francaj kaj alilandaj, plejparte internacie sed en kelkaj kazoj nur regione konataj. Ili estis vendataj en originala nigrablanka versio aŭ mankolorigitaj. Anonco de la Esperanto-Oficejo en Jarlibro de UEA (1922) ofertis la koloran ensemblon kontraŭ 5 francaj frankoj kaj tekstas: ''Karikaturante laŭ Paris'a sprito kelkajn famajn Esperantistojn, inter kiuj pluraj bedaŭrinde nun mortis, la desegnisto tute ne intencis iun ofendi*.

Al tiu serio oni povus konsideri aldoni karton, kiu estis reklamo de la Oficejo, kun karikaturo de la mastrino mem en budo, sur kiu videblas kelkaj el la definitivaj bildoj de la aliaj kartoj.

*(Alklaku la bildojn por pli grandaj versioj)*

Dosiero:Robert-Agache.jpg|Alfred Agache
Dosiero:Robert-Archdeacon.jpg|Ernest Archdeacon
Dosiero:Robert-Arnhold.jpg|Heinrich Arnhold
Dosiero:Robert-Aymonier.jpg|Camille Aymonier

**Agache** estis arkitekto kaj okupiĝis pri planado de urboj, tial li estas sur urbo-mapo. La blazono de Aŭstralio ŝuldiĝas al la fakto, ke li venkis en 1912 la trian lokon en konkurso pri planado de Canberra, laŭ tiu ĉi klarigo

**Archdeacon** estis fama mecenato de aviado jam antaŭ sia esperantistiĝo.

**Arnhold** estis bankisto, ano de "La Kvaro por la Kvara" - la kvarkapa LKK por la 4a UK (1908) en Dresdeno - kaj ebligis la prezentadon de "Ifigenio en Taŭrido" dum tiu UK.

**Aymonier** verkis pri literaturo kaj estis gramatikisto.

*(Alklaku la bildojn por pli grandaj versioj)*

Dosiero:Robert-boirac.jpg|Émile Boirac
Dosiero:Robert-Bord.jpg|Émile Bord
Dosiero:Robert-Bourlet.jpg|Carlo Bourlet
Dosiero:Robert-Bricard.jpg|Raoul Bricard

**Boirac** estis rektoro de la Universitato de Dijon en Francio.

**Bord** estis aktivulo en la regiono de Bourgogne.

**Bourlet** estis fondinto kaj direktoro de *La Revuo*.

**Bricard** estis matematikisto.

*(Alklaku la bildojn por pli grandaj versioj)*

Dosiero:Robert-Camescasse.jpg|Jacques Camescasse
Dosiero:Robert-Cart.jpg|Théophile Cart
Dosiero:Robert-Chaussegros.jpg|Vincent Chaussegros
Dosiero:Robert-Chavet.jpg|Gabriel Chavet

**Camescasse** estis kontisto kaj elpensis matematikajn ludilojn por infanoj.

**Cart** estis fervora defendanto de la Fundamento de Esperanto kaj aparte kontraŭ Ido-reformo.

**Chaussegros** estis sekretario de la pariza grupo kaj LKK-ano por la 10-a UK.

**Chavet** estis la ĝenerala sekretario por la UK-j de 1906 (2-a) ĝis 1914 (10-a).

*(Alklaku la bildojn por pli grandaj versioj)*

Dosiero:Robert-Dor.jpg|Henri Dor
Dosiero:Robert-Durieux.jpg|Firmin Durieux
Dosiero:Robert-Fisxer.jpg|Andreo Fiŝer
Dosiero:Robert-Frenckel.jpg|Karl Frenckell

**Dor** estis oftalmologo, kiu en granda aĝo lernis la lingvon kaj rapide akiris nediskutatan aŭtoritaton; konata kiel "la patriarko de la dua generacio de E-istoj".

**Durieux** estis fondinto de Internacia Pedagogia Revuo kaj organizis instruadon de Esperanto en elementaj lernejoj.

**Fiŝer** estis kuracisto en Tfilis, kiu prezidis Kaŭkazan E-Societon kaj multe tradukis.

**Frenckell** estis finna bankestro, kiu vivis kaj agadis en Germanio.

*(Alklaku la bildojn por pli grandaj versioj)*

Dosiero:Robert-Genermont.jpg|Marcel Génermont
Dosiero:Robert-Hodler.jpg|Hector Hodler
Dosiero:Robert-Menil.jpg|Félicien Menu de Ménil
Dosiero:Robert-Mudie.jpg|Bolingbroke Mudie

**Génermont** estis franca komitatano de UEA kaj ano de ties Estraro inter 1920 kaj 1931.

**Hodler** estis unu el la fondintoj de UEA kaj ties direktoro ĝis sia morto, en frua aĝo.

**Menu de Ménil** estis la komponisto de la muziko por la himno "La Espero".

**Mudie** estis la unua prezidanto de UEA.

*(Alklaku la bildojn por pli grandaj versioj)*

Dosiero:Robert-Pichon.jpg|Charles Pichon
Dosiero:Robert-Pollen.jpg|Kol. John Pollen
Dosiero:Robert-Poncet.jpg|Louis Poncet
Dosiero:Robert-Privat.jpg|Edmond Privat

**Pichon** estis tre juna aktivulo kiam direktis la kongresan gazeton por la neokazinta Deka UK. Li kunfondis la Francan Federacion de Junaj Esperantistoj.

**Pollen** estis prezidanto de Brita E-Asocio kaj dum longa tempo loĝis en Barato.

**Poncet** organizis karavanon de UEA al UK.

**Privat** tre juna faris E-propagandan vojaĝon al Usono.

*(Alklaku la bildojn por pli grandaj versioj)''

Dosiero:Robert-RolletdelIsle.jpg|Maurice Rollet de l'Isle
Dosiero:Robert-Rosenstock.jpg|Leon Rosenstock
Dosiero:Robert-Rousseau.jpg|Celestin Rousseau
Dosiero:Robert-Saussure.jpg|René de Saussure

'''Rollet de l'isle** verkis la libron "Provo de Marista Terminaro" kaj estis inĝeniero en la franca maristaro.

**Rosenstock** estis advokato kaj sekretario de la LKK por la 8-a UK.

**Rousseau** estis farmaciisto.

**Saussure'* elpensis la sistemon de spesmilo, internacia monunuo, kaj verkis pri la teorio de vortfarado de Esperanto.

*(Alklaku la bildojn por pli grandaj versioj)''

Dosiero:Robert-Schmid.jpg|Jakob Schmid
Dosiero:Robert-Biest.jpg|Willem van der Biest
Dosiero:Robert-Biest-Andelhof.jpg|Amatus van der Biest-Andelhof
Dosiero:Robert-van-schoor.jpg|Oscar van Schoor

**Schmid** organizis la 9-an UK en Berno. Vestita kiel urso pro la urbaj blazono kaj simbolo. La pendumita koboldo reprezentas Idon.

**Van der Biest** estis okulisto kaj sekretario de la LKK por la 7-a UK.

**Van der Biest-Andelhof** estis prezidanto de la LKK por la 7-a UK kaj forte reagis al Ido en la belga E-movado.

**Van Schoor** estis farmaciisto kaj vicprezidanto de la LKK por la 7-a UK.

Kategorio:Esperanto-kulturo
Kategorio:Karikaturoj
Kategorio:Bildigaj teknikoj